O tânără din Crasna a alertat poliția, după ce un bărbat din Bumbești Pițic i-a amenințat verișoara cu moartea. Scandalul a survenit pe fondul geloziei.
"La data de 3 martie a.c., polițiști din cadrul Poliției Orașului Novaci au fost sesizați prin apelul 112, de o tânără de 19 ani, din comuna Crasna, cu privire la faptul că verișoara sa, în vârstă de 29 de ani, a fost amenințată cu moartea, de către fostul său concubin, de 30 de ani, din comuna Bumbești Pițic.
Din cercetările efectuate de polițiști, la fața locului, a reieșit faptul că bărbatul ar fi mers în comuna Crasna și, pe fondul geloziei, ar fi amenințat-o cu moartea pe fosta sa concubină, după care ar fi distrus cu pumnul parbrizul autoturismului acesteia.
A fost întocmit un formular de evaluare a riscului, ocazie cu care s-a stabilit că există risc iminent de producere a unei infracțiuni, iar polițiștii au fost emis ordin de protecție provizoriu, împotriva bărbatului", a transmis IPJ Gorj.
În cauză s-a întocmit dosar penal sub aspectul săvârşirii infracţiunilor de amenințare și distrugere.